text: যুক্তরাজ্য বিএনপি কর্তৃক সনাতন ধর্মের অবমাননার প্রতিবাদে লন্ডনে প্রতিবাদ র‌্যালি
  ২০১৮ মে ১০ ১৬:৪৭:১৬
  মতিয়ার চৌধুরী, লন্ডন : গেল ২১ এপ্রিল ওয়েষ্ট মিনিষ্টার সেনেট্রল হলের বাইরে বাংলাদেশের প্রধানমন্ত্রী শেখ হাসিনার সম্বর্ধনা সভা চলাকালে প্রতিবাদের নামে যুক্তরাজ্য বিএনপির সভাপতি এম এ মালেকের নেতৃত্বে জামাত-শিবির সহ অন্যান্য উগ্রসাম্প্রদায়িক গোষ্ঠীকে সাথে নিয়ে সনাতন ধর্মের প্রতি কটাক্ষ ও সাম্প্রদায়িক শ্লোগানের প্রতিবাদে গতকাল ৯ মে দুপুরে সেন্ট্রেল লন্ডনের নিউ স্কটল্যান্ড ইয়ার্ডের সামনে প্রতিবাদ র‌্যালি করেছে সেকুল্যার বাংলাদেশ মুভমেন্ট ইউকে। প্রতিবাদ র‌্যালিতে বক্তারা বলেন যুগ যুগ ধরে বাংলাদেশের মানুষ সাম্প্রদায়িক সম্পৃতির মাঝে বসবাস করে আসছে।
  প্রধানমন্ত্রীর লন্ডন সফরকে কেন্দ্র করে যুক্তরাজ্য বিএনপির সভাপতি এম এ মালেকের নেতৃত্বে বিএনপি জামাত ও অন্যান্য ধর্মীয় উগ্রবাদিরা সনাতন ধর্মের দেবতাদের নামে ব্যাঙ্গাত্মক শ্লোগান দিয়ে হিন্দু ধর্মের অবমাননা করেছে, ধর্মবিদ্ধেশী শ্লোগান দিয়ে ২০০৬ সালের রেসিয়্যাল এন্ড রিলিজিয়াস এ্যাক্ট ভঙ্গ করেছে। তাদের এহেন আচরণ বৃটেনের বহুজাতিক সমাজের উপর আঘাত করেছে।
  সমাবেশে বক্তারা বলেন, ধর্মীয় উগ্রগোষ্ঠীর অত্যাচার নির্যাতনের কারনে বাংলাদেশের সংখ্যালঘু সম্প্রদায় নিরাপত্তা হীনতায় ভূগছে। বিএনপি জামাতের প্রত্যক্ষ মদদে প্রতিদিনই বাংলাদেশে সংখ্যালঘুরা নির্যাতিত হচ্ছে। বৃটেনের বহুজাতিক সমাজে ধর্মীয় উগ্রবাদিদের এহেন আচরনে আমরা আতংকিত।
  এসব সাম্প্রদায়িক গোষ্টীর দ্বারা বৃটেনের ম্যালটিক্যাচালার সোসাইটি ক্ষতিগ্রস্থ হবে, বিনষ্ট হবে সাম্প্রদায়িক সম্পৃতি। আমরা ধর্মীয় উগ্রবাদিদের বিচার চাই, চাই আমাদের নিরাপত্তা।
  প্রতিবাদ র‌্যালি শেষে পুষ্পিতা গুপ্তার নেতৃত্বে স্কটল্যান্ড ইয়ার্ড বরাবরে একটি স্মারক লিপি প্রদান করে প্রদিবাদ কারীরা। স্যাকুলার বাংলাদেশ মুভমেনট ইউকের সাথে একাত্মতা প্রকাশ করে আরো কয়েকটি সামাজিক ধমীয় ও রাজনৈতিক সংগঠন।
  সমাবেশে সংক্ষিপ্ত বক্তব্য রাখেন যুক্তরাজ্য আওয়ামীলীগের সভাপতি প্রবাসে মুক্তিযুদ্ধের অন্যতম সংগঠন সুলতান মাহমুদ শরীফ, সাংবাদিক মতিয়ার চৌধুরী, সরদার বাতিরুল হক, শাহ রহমান বেলাল, বিশ্বজিত বদ্য,সুমন দাস,টুটন ভৌমিক, মিহির সরকার, সত্যব্রত দাস, বিজন দত্ত, অজিত শাহা, জেমস পেরেস সহ আরো অনেকে।